नेपालतर्फ भारतको ३ प्रतिशतभन्दा थोरै मात्रै जनसंख्या आउँदा पनि नेपालको जनसंख्या करीब दोब्बर हुने तर नेपालको जनसंख्या पूराका पूरा भारतमा जाँदा त्यस मुलुकको जनसंख्यामा ३ प्रतिशतले मात्रै वृद्धि हुने परिस्थितिमा भारतीय नागरिकलाई नेपाली सरह समान आर्थिक हक प्रदान गर्ने कुरा सोच्न सकिँदैन । नेपालका अधिकारीहरूले भारतीय अधिकारीहरूसँग यस सम्बन्धमा कुरा राख्दा सजकता अप्नाउनु जरूरी हुन्छ किन भने यदि उनीहरू यसमा चुके भने मुलुकले दीर्घकालमा गएर ठूलो समस्या भोग्नु पर्नेछ ।
